Document ID: /roh_data/filtered/fineweb-2-filterrobots_roh.jsonl.gz/30791

Il Cussegl federal vul nizzegiar il potenzial da l'aua sutterrana per conservar chalur. Chalur ch'i dat l'entir onn per exempel en implants per arder rument. Per accumular quella en l'aua sutterrana duvrassi ina midada da l'ordinaziun davart la protecziun da las auas. Quella fixescha numnadamain che la temperatura da l'aua en profunditads grondas na dastga betg sa midar per dapli che trais grads – cun introducir u retrair chalur.
Il Cussegl federal propona al parlament d'acceptar ina moziun dal cusseglier naziunal Samuel Jauslin (PLD/AG) che propona quest diever da l'aua sutterrana. Jauslin declera che be auas en grondas profunditads e che na vegnan betg duvradas sco aua da baiver vegnissan en dumonda per utilisaziun termica.